open-index/open-wikipedia-markdown huggingface dataset:
Umile wa Bisignano

thumb|Mt. Umile alivyochorwa.
**Umile wa Bisignano** (jina la awali: **Luca Antonio Pirozzo**; Bisignano, Cosenza, Italia Kusini, 26 Agosti 1582 - Bisignano, 26 Novemba 1637) alikuwa bradha mnyenyekevu ajabu wa shirika la Ndugu Wadogo Wareformati, maarufu kwa karama ya unabii na kutoka nje ya nafsi mara nyingi .

Anaheshimiwa na Kanisa Katoliki kama mtakatifu. Alitangazwa kwanza mwenye heri na Papa Leo XIII tarehe 29 Januari 1882, halafu mtakatifu na Papa Yohane Paulo II tarehe 19 Mei 2002.

Sikukuu yake huadhimishwa tarehe ya kifo chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 423-424
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 569-570

## Viungo vya nje
*Blessed Humilis of Bisignano  at Patron Saints Index
*UMILE DA BISIGNANO (1582 – 1637) – a biography on the Vatican website
*  Tovuti juu ya Mt. Umile 

Jamii:Waliozaliwa 1582
Jamii:Waliofariki 1637
Jamii:Wafransisko
Jamii:Watakatifu wa Italia
Karolo wa Sezze

thumb|Mt. Karolo wa Sezze alivyochorwa.
**Karolo wa Sezze** (Sezze, leo katika wilaya ya Latina, Italia, 19 Oktoba 1613 - Roma, 6 Januari 1670), alikuwa bradha wa shirika la Ndugu Wadogo Wareformati aliyeandika vizuri sana kuhusu maisha ya kiroho.

Anaheshimiwa na Kanisa Katoliki kama mtakatifu.

Alitangazwa kwanza mwenye heri na Papa Leo XIII mwaka 1882, halafu mtakatifu na Papa Yohane XXIII tarehe 12 Aprili 1959.

Sikukuu yake huadhimishwa tarehe ya kifo chake, 6 Januari, au kesho yake.

## Maisha
Jina la kuzaliwa lilikuwa Giancarlo Marchioni. Tangu utotoni alilazimika kujitafutia riziki akahimiza wenzake kumuiga Yesu na watakatifu wake. Alipokuwa kijana alitamani kwenda India kama mmisionari. 

Kisha kuvutwa na maisha ya watakatifu mabradha Wafransisko Paskali Baylon na Salvador wa Horta, aliamua kujiunga na shirika lao, alipokubaliwa mwaka 1635. 

Baadaye alieleza kuwa alifanya hivyo ili kuishi kifukara na kuombaomba "kwa upendo wa Kristo". Pia alikuwa na heshima ya pekee kwa Yesu Ekaristi.

Karolo aliishi katika jumuia mbalimbali kama bradha, asiombe kamwe upadrisho: alikuwa mpishi, bawabu, mtunzasakristia, mtunzabustani na ombaomba. Kwa kukosa ufundi katika kazi hizo zote, alijulikana kwa sababu ya kuuunguza jiko zima.

Akiwa bawabu, siku moja alikatazwa na mlinzi wa jumuia asitoe chakula kwa wasio watawa. Karolo alitii, lakini mara moja misaada iliyotolewa kwa jumuia ilipungua sana. Hapo alimsaidia mlinzi kutambua uhusiano kati ya mambo hayo mawili. Aliporuhusiwa tena kusaidia maskini, misaada kwa jumuia iliongezeka tena.

Ingawa hakuwa padri, Karolo aliagizwa na muungamishi wake kuandika habari za maisha yake. Ndivyo kilivyopatikana kitabu *Makuu ya Rehema za Mungu* ambacho kilienea na kusomwa sana. 

Vilevile alipaswa kutoa mashauri ya kiroho kwa watu mbalimbali akaandika vitabu vya namna hiyo. Papa Klementi IX alipokuwa mahututi alimuita ili kupata faraja na baraka yake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
: 
: 
: 

## Viungo vya nje
*Patron Saints Index: *Saint Charles of Sezze* 
*Catholic Online - Saints & Angels: St. Charles of Sezze''

Jamii:Waliozaliwa 1613
Jamii:Waliofariki 1670
Jamii:Wafransisko
Jamii:Watakatifu wa Italia
Lemuri-sufu

**Lemuri-sufu** (kutoka Kiingereza: woolly lemur) ni spishi za lemuri wa jenasi *Avahi* katika familia Indriidae. Kama lemuri wote wanatokea Madagaska tu. Manyoya yao ni laini na ya kusokotwa kama sufu. Wana rangi ya kahawiakijivu hadi kahawianyekundu na mkia una rangi ya kahawiamachungwa. Iko rangi ya nyeupe nyuma ya mapaja. Mwili wa wanyama hawa una urefu wa sm 30-50 na uzito wao ni g 60-1200, kwa hivyo wao ni spishi ndogo kuliko nyingine za familia hii. Hula majani hasa na pengine matumba na maua.

## Spishi
* *Avahi betsileo*, Lemuri-sufu wa Betsileo (Betsileo Woolly Lemur)
* *Avahi cleesei*, Lemuri-sufu wa Bemaraha (Bemaraha Woolly Lemur)
* *Avahi laniger*, Lemuri-sufu Mashariki (Eastern Woolly Lemur)
* *Avahi meridionalis*, Lemuri-sufu Kusi (Southern Woolly Lemur)
* *Avahi mooreorum*, Lemuri-sufu wa Moore (Moore's Woolly Lemur)
* *Avahi occidentalis*, Lemuri-sufu Magharibi (Western Woolly Lemur)
* *Avahi peyrierasi*, Lemuri-sufu wa Peyrieras (Peyrieras's Woolly Lemur)
* *Avahi ramanantsoavanai*, Lemuri-sufu wa Ramanantsoavana (Ramanantsoavana's Woolly Lemur)
* *Avahi unicolor*, Lemuri-sufu wa Sambirano (Sambirano Woolly Lemur)

## Picha

File:Avahi occidentalis.jpg|Lemuri-sufu magharibi

Jamii:Lemuri na jamaa
Jamii:Wanyama wa Afrika
Sifaka

**Sifaka** (kutoka Kimalagasi: sifaka) ni spishi za lemuri wa jenasi *Propithecus* katika familia Indriidae. Kama lemuri wote wanatokea Madagaska tu. Jina lao linafanana na sauti yao: “shi-fak”. Manyoya yao ni marefu na laini kama hariri. Rangi yao ni nyeupe, kahawia au nyeusi au muunganisho wa rangi hizi. Uso wao ni mweusi. Mwili wa wanyama hawa una urefu wa sm 40-55 na uzito wao ni kg 3-6. Urefu wa mkia ni sawa na mwili. Hula majani, maua na matunda.

## Spishi
* *Propithecus candidus*, Sifaka Mweupe (Silky Sifaka)
* *Propithecus coquereli*, Sifaka wa Coquerel (Coquerel's Sifaka)
* *Propithecus coronatus*, Sifaka Kichwa-cheusi (Crowned Sifaka)
* *Propithecus deckenii*, Sifaka wa Decken (Decken's Sifaka)
* *Propithecus diadema*, Sifaka Taji (Diademed Sifaka)
* *Propithecus edwardsi*, Sifaka wa Milne-Edwards (Milne-Edwards's Sifaka)
* *Propithecus perrieri*, Sifaka Mweusi (Perrier's Sifaka)
* *Propithecus tattersalli*, Sifaka Utosi-dhahabu (Golden-crowned Sifaka)
* *Propithecus verreauxi*, Sifaka wa Verreaux (Verreaux's Sifaka)

## Picha

File:Propithecus candidus 001.jpg|Sifaka mweupe
File:Coquerel's Sifaka, Ankarafantsika, Madagascar 2.jpg|Sifaka wa Coquerel
File:Crowned sifaka.jpg|Sifaka kichwa-cheusi
File:Propithecus deckenii2.jpg|Sifaka wa Decken
File:Milne-Edward's Sifaka (Propithecus diadema edwardsi).jpg|Sifaka wa Milne-Edwards
File:Propithecus perrieri 001.jpg|Sifaka mweusi
File:Propithecus tattersalli 001.jpg|Sifaka utosi-dhahabu
File:Verreaux's Sifakas on the ground 2.jpg|Sifaka wa Verreaux

Jamii:Lemuri na jamaa
Jamii:Wanyama wa Afrika
Waklara Wakapuchini

**Waklara Wakapuchini** ni wanawake wamonaki wanaomfuata Yesu kadiri ya karama ya Fransisko wa Asizi na Klara wa Asizi katika maisha ya sala tu. 

Ni kwamba urekebisho wa Ndugu Wadogo Wakapuchini ulisababisha mapema tawi hilo jipya la Waklara linalodumu hadi leo.

## Historia
[thumb|200px|Mt. [Veronica Giuliani, mtakatifu wa kwanza wa shirika.]]
Mwanzilishi ni Maria Lorenza Llonc (+1542) mjane Mhispania aliyeishi Napoli (Italia) na kuhudumia wagonjwa pamoja na jumuia ya wanawake Wafransisko wasekulari aliyoianzisha. Wakapuchini walipohamia hospitali yake (1529), akawakabidhi uongozi wa jumuia hiyo.

Kati ya 1533 na 1538 wakaongozwa na Mt. Gaetano wa Thiene aliyewaelekeza kwenye maisha ya sala tu na kuwatafutia idhini ya kuishi kimonaki kwa kufuata kanuni ya Mt. Klara (1535). Baadaye akawakabidhi tena Wakapuchini, kwa kuwa karama yao iliathiri sana monasteri hiyo na roho yake, na ndivyo alivyotaka mwanzilishi.

Papa Paulo III (1534-1549) akathibitisha hayo na nia yao ya kushika kikamilifu kanuni (1538). Kwa ajili hiyo mwanzilishi aliikamilisha katiba ya Mt. Koleta Boylet kwa kutumia ile ya Wakapuchini.

Sifa ya monasteri ikaenea haraka na kusababisha kabla ya mwaka 1600 zianzishwe 17 nyingine Italia (Mt. Karolo Boromeo aliunda tatu katika jimbo lake). Ila Wakapuchini wanaume wakakataa katakata kuzisimamia, isipokuwa mbili. Hata hivyo dada zao wakaendelea kuomba msaada huo kwa kuwapitia Maaskofu na wafalme, mpaka Mapapa wakalazimisha hao wanaume kuhudumia walau kiroho monasteri fulanifulani.

Hata nje ya Italia wakaenea haraka: Hispania (1588), Ufaransa (1603), Ureno (1625), Mexico (1665) ambayo ikawa nchi walipoongezeka zaidi hadi leo, Peruu (1713), Gwatemala (1725), Chile (1727) n.k.

Mwishoni mwa mwaka 2005 walikuwa 2,209 katika monasteri 160 duniani.

## Viungo vya nje
* Masista katika tovuti ya Ndugu Wadogo Wakapuchini 

Jamii:Mashirika ya kitawa
Jamii:Wamonaki
Jamii:Wafransisko
Jamii:Waklara
Kiazi kikuu

**Viazi vikuu** au **mitubwi** (Kiing.: *yam*) ni mimea ya chakula iliyoainishwa katika familia Dioscoreaceae. Chakula ni sehemu nene za mizizi yake (kiazi) yenye wanga. Kiazi kikuu ni kubwa sana kuliko kiazi cha kizungu na hata kiazi kitamu. Mimea yake inapanda juu ya mimea au miti ingine na hupandwa mahali pengi pa Afrika, Asia, Amerika ya Kusini, Visiwa vya Karibi na Visiwa vya Pasifiki.

## Spishi
* *Dioscorea alata*, Mdanga au Mtubwi-zambarau (Purple yam)
* *Dioscorea bulbifera*, Kiazi kikuu kizaacho viazi juu (Air potato)
* *Dioscorea cayennensis*, Mtubwi au Kiazi kikuu njano (Yellow yam)
* *Dioscorea dumetorum*, Mkikwa au Kiazi kikuu kichungu (Bitter yam)
* *Dioscorea esculenta*, Kiazi kikuu kidogo (Lesser yam)
* *Dioscorea hirtiflora*, Mtipu au Kiazi kikuu msitu (Wild yam)
* *Dioscorea opposita*, Kiazi kikuu cha Uchina (Chinese yam)
* *Dioscorea rotundata*, Mtubwi au Kiazi kikuu cheupe (White yam)
* *Dioscorea trifida*, Kiazi kikuu cha Guyana (Cush-cush yam)

## Picha

Greater Yam 03.JPG|Mdanga
Kambar wh.jpg|Danga
Starr 031108-0225 Dioscorea bulbifera.jpg|Kiazi kikuu kizaacho viazi juu
Pomme en lair tranche.jpg|Kiazi kilichokatika
Dioscorea esculenta 001.JPG|Kiazi kikuu kidogo
Củ sắn dây (kudzu) và củ từ luộc.JPG|Kiazi
Chinesische Yamswurzel.jpg|Kiazi kikuu cha Uchina
Dioscorea opposita (batatas).jpg|Kiazi
Mtipu leaf.jpg|Mtipu
File:Dioscorea trifida.jpg|Kiazi kikuu cha Guyana

Jamii:Kiazi kikuu na jamaa
Umio

[thumbnail|Umio au esophagus mwilini mwa [binadamu (rangi nyekundu)]]
**Umio** (lat.-ing. *esophagus*) ni ogani ya mwili yenye umbo la mpira.

Inaunganisha mdomo na tumbo. 

Ni njia ya chakula kuingia katika mfumo wa mmeng'enyo wa chakula baada ya mdomo.
Kindred (Heroes)

"**Kindred**"  ni sehemu ya tatu ya msimu wa pili wa tamthilia ya ubunifu wa kisayansi inayorushwa hewani na TV ya NBC - *Heroes*. Kipengele hik kilitungwa na J. J. Philbin na kuongozwa na Paul Edwards. Ilianza kurushwa hewani kwa mara ya kwanza mnamo tar. 8 Oktoba, 2007.

## Hadithi 
Sylar anaamka akiwa ufukweni mwa kisiwa, kavurugika, pembeni akiwa na mwanamama anayeitwa Michelle. Anamwelezea ya kwamba yeye ni Candice Wilmer kwa kujifanya, na hivyo basi anatengeneza kiini macho cha pepo wakati akijiugiza kwa kufuatia majeraha aliyoyapata. Sylar akaanza kutia shaka, tendo lililopelekea binti yule kukata kiini macho kile na kumuonesha picha ya halisi ya wao kuwa katika kijumba kimoja katikati mwa msitu mzito. 

Wakati anaendelea kupona, Sylar anagundua ya kwamba hawezi kutumia vipawa vyake alivyovipata hapo awali. Michelle anamweleza ya kwamba vipawa vyake vitarudi, kwa msaada wake, lakini kwanza apone. Ametafakari namna ya kuzipata nguvu zake upya, Sylar anasema ya kwamba "ataanza na yeye," na kumbamiza na kikombe cha kahawa kwenye kichwa chake. Baada ya kujaribu kuchukua nguvu za Michelle, hata hivyo, hakuweza kuzitumia, kisha anagundua kama yupo peke yake na hana wa kumpa msaada na yupo mahali ambapo hapaeleweki
## Marejeo
## Viungo vya Nje
*
*Beaming Beeman - Season 2, Episode 3 - Director's blog on the filming of this episode.
Hifadhi ya mazingira

, mbuga za Serengeti, Tanzania.]]
**Hifadhi ya mazingira** ni juhudi zinazofanywa na binadamu ili kuhakikisha ulimwengu anamoishi usiharibiwe na utendaji wake, bali uweze kuwafaa watu wa vizazi vijavyo.

Tunatakiwa tutunze mazingira kwani tukiyachafua tutapata magonjwa ya mlipuko kama vile kipindupindu na mengine mengi.

Mazingira ni vitu vyote vinavyotuzunguka sisi wanadamu. Kwa mfano: miti, mito, maziwa, nyumba na kadhalika. Mazingira yanafaa kuwekwa safi wakati wote kwani yana faida kubwa katika maisha ya mwanadamu ingawaje katika dunia hii ya sasa watu wamekuwa wakiharibu mazingira yanayowazunguka. Mfano: watu wanakata miti ovyo, wanachafua vyanzo vya maji; uchafuzi huo unapelekea hata wanyama kukimbia makazi yao na kwenda kutafuta makazi mengine.

Pia kutokana na ukataji miti ovyo imepelekea ukosefu wa mvua, na hii imepelekea kuanguka kwa kilimo duniani na kusababisha njaa katika baadhi ya maeneo, hasa katika nchi za Asia.

Pia joto kuongezeka: kwa mfano huko India joto lilipanda juu sana hivyo kupelekea vifo.

Kwa hayo machache tunaona athari za uchafuzi wa mazingira; ni vyema tukajitahidi kuyatunza mazingira yetu ili kuweza kupata manufaa kutoka kwenye mazingira yetu wenyewe.

## Ushauri kuhusu mazingira
* Usikate miti ovyo kwa maana hutasababisha ukame kwa kukosa mvua.
* Usichome misitu.
* Panda miti kwa wingi.
* Usifuge mifugo mingi katika eneo dogo.
* Panda mazao yanayoongeza rutuba kwenye ardhi.

## Viungo vya nje
*Ecology (Stanford Encyclopedia of Philosophy)
*The Nature Education Knowledge Project: Ecology
*Ecology Journals  List of ecological scientific journals 
*Ecology Dictionary - Explanation of Ecological Terms 
*Basic Terms of Ecology 
*Canadian Society for Ecology and Evolution
*Ecological Society of America
*Ecology Global Network
*Ecological Society of Australia
*British Ecological Society
*International Society for Ecological Economics
*European Ecological Federation
*UN Millennium Ecosystem Assessment 
*The Encyclopedia of Earth Wilderness: Biology & Ecology
*Ecology and Society - A journal of integrative science for resilience and sustainability
*Science Aid: Ecology, U.K. High School (GCSE, Alevel) Ecology 

Jamii:Hifadhi ya mazingira
Jamii:Biolojia
Makabila ya Gabon

**Makabila ya Gabon** ni pamoja na:

* Wafang – kundi kubwa zaidi, huzungumza Kifang, wanajulikana kwa uchoraji wa barakoa na sanamu za matambiko.
* Wapunu – jamii ya kusini, wana tamaduni za muziki wa jadi na ngoma za kijamii.
* Wanzebi – wanaishi maeneo ya kati, huzungumza Kinzebi, hujishughulisha na kilimo na uwindaji.
* Wamyene – jamii ya pwani, wanajulikana kwa uvuvi na tamaduni za baharini.
* Washira – jamii ndogo ya wakulima wa mashambani.
* Wamahongwe – wanaishi mashariki, wanajulikana kwa fasihi simulizi na ibada za jadi.
* Wambede – jamii ya wafugaji wa kuhamahama.
* Wapygmy – jamii ya asili ya misitu, huishi kwa uwindaji na ukusanyaji wa matunda.

Lugha rasmi ni Kifaransa, lakini lugha za asili kama Fang, Myene, Nzebi na Punu hutumika sana katika maisha ya kila siku.

## Marejeo
Jamii:Makabila ya Afrika
Jamii:Makabila ya Gabon
Jamii:Afrocrowd 2025
Waxhosa

ya Waxhosa]]

**Waxhosa** ni moja miongoni mwa makabila ya Afrika Kusini. Wako mnamo milioni 8 na lugha yao ni Kixhosa.
Watu maarufu wengi kutoka Afrika Kusini walikuwa wa kabila hilo wakiwemo Nelson Mandela na Thabo Mbeki

Jamii:Makabila ya Afrika Kusini
Kikamba

**Kikamba** ni lugha ya Kibantu inayozungumzwa na mamilioni ya Wakamba, wanaoishi hasa nchini Kenya, pamoja na maelfu ya watu katika Uganda, Tanzania, na maeneo mengine. Nchini Kenya, Kikamba kwa ujumla huzungumzwa katika kaunti nne: Machakos, Kitui, Makueni, na Kwale.Lahaja ya Machakos inachukuliwa kuwa aina ya kawaida na imekuwa ikitumika katika tafsiri. Lahaja nyingine kubwa ni ya Kitui. 

Kikamba kinafanana sana na lugha nyingine za Kibantu kama Kikikuyu, Kimeru, na Kiembu.
thumb|Wimbo wa kucheza. Solo ya kiume. Akamba. Machakos. 1911–12.
thumb|Wimbo wa kucheza. Machakos. Akamba. 1911-12.
Makumbusho ya Kitaifa ya Utamaduni wa Dunia ya Sweden inashikilia rekodi za sauti za lugha ya Kikamba zilizofanywa na mtaalamu wa tamaduni wa Kiswidi Gerhard Lindblom kati ya mwaka 1911–12. Lindblom alitumia silinda za fonografi kurekodi nyimbo pamoja na njia nyingine za kudokumenti kwa kuandika na kupiga picha. Pia alikusanya vitu, na baadaye aliwasilisha kazi yake katika kitabu cha *The Akamba in British East Africa* (1916)*.*

## Marejeo 
## Viungo vya Nje 
*lugha ya Kikamba kwenye Multitree
*makala za OLAC kuhusu Kikamba 
*lugha ya Kikamba katika Glottolog
*http://www.ethnologue.com/language/kam
*PanAfriL10n page on Kamba
*Ĩvuku ya Mboya kwa andũ Onthe Portions of the Book of Common Prayer in Kamba, digitized by Richard Mammana]

Jamii:Lugha za Kenya
Jamii:Lugha za Kibantu
Greccio

thumb|right|Kijiji cha Greggio.
 ya Wafransisko ya Greccio.]]

**Greccio** ni kijiji cha wilaya ya Rieti, mkoa wa Lazio, Italia ya kati, maarufu hasa kwa uhusiano wake na Fransisko wa Asizi aliyeanzisha huko desturi ya Pango la Bethlehemu ili kudumisha kumbukumbu ya jinsiYesu alivyozaliwa.

## Viungo vya nje
*The Pro Loco of Greccio
Fight or Flight (Heroes)

"**Fight or Flight**" ni sehemu ya tano ya msimu wa pili wa tamthilia ya ubunifu wa kisayansi inayorushwa hewani na TV ya NBC - *Heroes*. Ilianza kurushwa hewani kwa mara ya kwanza mnamo tar. 22 Oktoba, 2007. Kipengele hiki kinamwonyesha Bi. Elle kwa mara yake ya kwanza katika mfululizo huu. Uhusika ulichezwa na Kristen Bell, alitengenezwa akiwa kama mshiriki wa kawaida katika mfululizo huu.  David Anders (Takezo Kensei) pia amecheza kama mshiriki wa kawaida kuanzia katika kipengele hiki. 

## Hadithi
Wakati Peter Petrelli anayaweka sawa maisha yake mapya na Bi. Caitlin, binti mdogo aliyejulikana kwa jina la Elle – mara anaonekana kuwa na uwezo wa kuvuta nguvu za umeme katika mikono yake – akimtafuta Peter katika magati ya Cork. Kwa roho mbaya ya Will, akamwelekeza mdada huyo katika baa moja maarufu "Wandering Rocks Pub". Kwa bahati nzuri Ricky anapata habari za kwamba kuna mtu anamtafuta Peter na kumwambia Peter aende kujificha katika nyumba ya Caitlin, anakataa suala la kumshughulikia Elle kivyake-vyake. Wakiwa kwa Caitlin, Peter anaamua kufungua kile kisanduku, na kukuta vitu vingine ikiwa ni pamoja na pasipoti yake, tiketi ya ndege kutoka mjini New York hadi Montreal, na picha yake yeye na Nathan (ambaye hamtambui). 
## Marejeo
## Viungo vya Nje
*
*Beaming Beeman - Season 2, Episode 5 - Director's blog on the filming of this episode.
The Kindness of Strangers (Heroes)

"**The Kindness of Strangers**" ni sehemu ya nne ya msimu wa pili wa tamthilia ya ubunifu wa kisayansi inayorushwa hewani na TV ya NBC - *Heroes*. Ilianza kurushwa hewani kwa mara ya kwanza mnamo tar. Oktoba 15, 2007. Kipengele hiki   kinamtambulisha Monica Dawson kwa mara ya kwanza. Uhusika ambao ulichezwa na Dana Davis, ambaye alijiunga kama mshiriki mkuu.

## Hadithi
Nathan Petrelli anatembelea watoto zake shuleni kwao. Anawaambia ya kwamba bibi yao (Angela Petrelli) amelazwa hospitali. Alipomtembelea mama'ke akiwa na Matt Parkman, amekiri ya kwamba yeye ndiye aliyehusika na kumsukuma  Kaito Nakamura nje ya ghorofa. Matt, hata hivyo, anasoma mawazo yake na kumshauri Nathan ya kwamba alichokiri ni cha uwongo.  

Anamwonesha Nathan picha ya Angela na Kaito iliyochorwa kwa mstari mwekundu na Nathan anampa Matt picha yenye orodha kamili ya watu waliohusika na kina Company. Picha ina-mwonesha Daniel Linderman, akiwa na wazazi wote wa Nathan (Angela na Arthur), Bosi wa Mohinder Suresh Bob, Charles Deveaux, Kaito Nakamura, na watu wawili wasiojulikana, wanawake watatu wasiojulikana na mwanaume mmoja ambaye Matt alimtambua kama baba'ke, Maury. 
## Marejeo
## Viungo vya Nje
*
*Beaming Beeman - Season 2, Episode 4 - Director's blog on the filming of this episode.
Out of Time (Heroes)

"**Out of Time**"  ni sehemu ya saba ya msimu wa pili wa tamthilia ya ubunifu wa kisayansi inayorushwa hewani na TV ya NBC - *Heroes*. Ilianza kurushwa hewani kwa mara ya kwanza mnamo tar. 5 November 5, 2007.

## Hadithi 
Wakati kipengele hiki kinaanza, Takezo Kensei anamfunga Hiro katika ubao, huku sura ikitazama katika moshi ya afyuni, unamzuia Hiro asiweze kutumia vipawa vyake. Whitebeard amempa ofa Kensei kwa chochotea anachotaka ili amkamate Hiro na aongoze jeshi lake vilevile. Amechagua kutawala nusu ya Japan na kumchukua Yaeko akiwa kama binti wake mfalme. Muda mfupi baadaye, wakati walinzi wao wamevurugwa, Yaeko akajiachia huru na kutoa ile afyuni kwa Hiro. 

Wakati walinzi wamerudi, Hiro anatumia nguvu yake mpya aliyoipata na kuongeza kulipua ile afyuni kwa haraka zaidi, anayeyuka kutoka eneo lile akiwa na Yaeko, na baba wa Yaeko akimweka katika sehemu ya usalama. Baadaye usiku, amejipenyeza katika jeshi la White Beard kwa lengo la kutaka kulipua silaha zake zote, huku akijikuta Kensei anamsubiria kwa hamu. Ijapokuwa Hiro bado alikuwa na imani nae, Kensei anamvamia Hiro, anamtolea upanga ili apigane. Katika mapigano, taa ikaanguka chini na moto ukaanza kupamba hadi katika eneo lenye milipuko. 

Wanagundua wapo katika hatari ya kufa, Hiro anampa mkono wake Kensei ili watoroke, kitendo ambacho Kensei alikataa. Amebaki kuwa hana jinsi, Hiro anajiondokea zake kabla mambo hayajawa mabaya katika hema lile kisha anaokota kofia ya Kensei ikiwa imeharibiwa vibaya na mlipuko wa moto. Alivyokutana na Yaeko, anaonya kwamba katika jaribio la mwisho la Kensei, ilimbidi akate moyo wake kwa ajili ya kuokoa maisha ya kipenzi cha na Japani yote. Hiro anatambua ya kwamba ina mlazimu kurudi katika muda wake, na kwa mabusu ya mwisho mwisho, kenda zake!. 
## Marejeo
## Viungo vya Nje
*
*Beaming Beeman - Season 2, Episode 7 - Director's blog on the filming of this episode.
Four Months Ago...

"**Four Months Ago...**" ni sehemu ya saba ya msimu wa pili wa tamthilia ya ubunifu wa kisayansi inayorushwa hewani na TV ya NBC - *Heroes*. Kipengele hiki kilitungwa na mwanzilishi/matayarishaji mtendaji wa mfululizo huu Tim Kring na kuongozwa na mtayarishaji mtendaji Greg Beeman. lianza kurushwa hewani kwa mara ya kwanza mnamo tar. 12 Novemba, 2007. Kipengele hiki kinaelezea kile kilichotokea miezi minne baina ya msimu miwili ya mwanzo.

## Hadithi
Peter anakumbana na Adam Monroe katika jengo moja hivi huko mjini Montreal. Adam anamsaidia Peter kurudisha kumbukumbu zake kwa nguvu yake ya kujiponya kwa kumfikiria ndugu yake , Nathan. Peter anapata kumbukumbu za kuja na kutoka za miezi mienzi iliyopita wakati Nathan anapaa na Peter anayemwekamweka juu ya anga ya Jiji la New York. Nathan aliendelea kuwa mwoga kadiri hali ya mlipuko ilivyozidi kuwa mbaya zaidi, na Peter akajitoa mikononi mwa kaka'ke, akitambua ya kwamba atamuua iwapo atalipuka. 

Peter analipika, lakini anapaa tena kuja kumuokota Nathan kabla hajafika ardhini na kufa. Peter anamchukua Nathan aliyejeruhiwa vibaya mno hadi katika hospitali ya karibu, lakini baadaye anatwaliwa na Elle na Bob. Wanamchukua Peter hadi katika maangalizi ya kina Kampani na kumpa ahadi za kumtunza na kutibu nguvu zake, hivyo ataacha kuwa tishio kwa hao wanaomzunguka.
## Marejeo
## Viungo vya Nje
*
*Beaming Beeman - Season 2, Episode 8 - Director's blog on the filming of this episode.
Cautionary Tales

"**Cautionary Tales**" ni sehemu ya saba ya msimu wa pili wa tamthilia ya ubunifu wa kisayansi inayorushwa hewani na TV ya NBC - *Heroes*. Ilianza kurushwa hewani kwa mara ya kwanza tarehe 19 Novemba 2007.

## Hadithi
Familia ya Kina Bennet kuendeleza mbio kama kawaida yao, lakini Claire anakataa. Noah anajitia kumlazimisha, lakini Sandra anaingilia kati na kughairisha safari hadi usiku wake. Claire anaweka ujumbe wa kumtaka radhi West ("SORRY"), ambaye anatokea juu wakati anapaa na kukutana na Claire. Anamshutumu kwa kufanya kazi na baba'ke ili kumchungua yeye na kukataa katakata kumwamini Claire kwa vile anaamini ya kwamba hayo anayoyafanya si kweli ni maigizo tu.

Muda huohuo, Mohinder na Bob wanajadiliana kuhusu mpango wa kumtekanyara Claire; Bob anakubaliana na matakwa ya Mohinder, lakini pia anadai ya kwamba Suresh ana hitaji mtu ambaye anaweza kutekeleza." anamtambulisha mwenzi wa Mohinder – ambaye ni binti wa Bob Elle.

## Marejeo
## Viungo vya Nje
*
*Beaming Beeman - Season 2, Episode 9 - Director's blog on the filming of this episode.
Lemuri Kibete

**Lemuri kibete** (kutoka Kiingereza: dwarf lemur) ni spishi za lemuri wa jenasi *Cheirogaleus* katika familia Cheirogaleidae. Kama lemuri wote wanatokea Madagaska tu. Lemuri hawa ni wakubwa kuliko lemuri-panya lakini wadogo kuliko lemuri wote wengine. Urefu jumla, pamoja na mkia, ni sm 35-45. Huenda katika matabaka ya chini ya uoto wa misitu ya Madagaska ya Mashariki. Hula matunda na maua hasa na husaidia uchavushaji wa mimea fulani. Wakati wa majira ya baridi hulala kwa kiwewe katika matundu ya miti kwa muda wa miezi minne hadi mitano. Hudunduliza mafuta katika sehemu ya mkia wanayoyatumia wakati wa vipindi vya upungufu wa chakula.

## Spishi
* *Cheirogaleus andysabib*, Lemuri wa Mlima Ambre (Montagne d'Ambre dwarf lemur)
* *Cheirogaleus crossleyi*, Lemuri Kibete Masikio-manyoya (Furry-eared dwarf lemur)
* *Cheirogaleus lavasoensis*, Lemuri wa Lavasoa (Lavasoa dwarf lemur)
* *Cheirogaleus major*, Lemuri Kibete Mkubwa (Greater dwarf lemur)
* *Cheirogaleus medius*, Lemuri Kibete Mkia-mnono (Fat-tailed dwarf lemur)
* *Cheirogaleus minusculus*, Lemuri Kibete Kijivu (Lesser iron-grey dwarf lemur)
* *Cheirogaleus shethi*, Lemuri wa Ankarana (Ankarana dwarf lemur)
* *Cheirogaleus sibreei*, Lemuri Kibete wa Sibree (Sibree's dwarf lemur)
* *Cheirogaleus thomasi*, Lemuri wa Thomas (Thomas's dwarf lemur)

## Picha

File:Fat-tailed Dwarf Lemur, Kirindy, Madagascar.jpg|Lemuri kibete mkia-mnono

Jamii:Lemuri na jamaa
Jamii:Wanyama wa Afrika
Truth & Consequences

"**Truth & Consequences**" ni sehemu ya kumi ya msimu wa pili wa tamthilia ya ubunifu wa kisayansi inayorushwa hewani na TV ya NBC - *Heroes*.  Ilianza kurushwa kuanzia tar. 26 Novemba, 2007.

## Hadithi
Peter Petrelli na Adam Monroe wanamsaka Victoria Pratt (Joanna Cassidy) huko mjini Searsmont, Maine, ili kujua wapi walificha Shanti virus. Pale alipoona Peter yupo pamoja na Adam, anapiga risasi kwa wote wawili huku akijiandaa kumuangamiza Adam moja kwa moja, hadi Peter alivyomzimisha. Alipopata fahamu, Peter anasoma  mawazo ya Vicky na kugundua kirusi cha Shanti kimetunzwa huko mjini Odessa, Texas. Pratt anajaribu kumtandika risasi Peter, lakini Adam anapandisha mzuka na kumuua Pratt.

Claire Bennet na familia yake wanatembelewa na Bob, ambaye anawapa kile anachodai ni majivu ya Noah Bennet. Bob anampa kazi binti yake, Elle, ya kumwangalia Claire. Claire anamzingua Elle na kutishia kupuliza firimbi ya kutoa ukweli mbele ya hadhara juu ya kina Company.

Bob na Mohinder Suresh wanarumbana juu ya matumizi ya damu ya Claire ili kumfufua Noah. Damu ya Claire imeisadia damu ya Mohinder kutengeneza tiba ya kirusi tena. Mohinder kisha anamsisitizia Bob ya kwamba wasaidiane kuangamiza vyanzo vyote vya utengenezaji wa virusi hivyo.
## Marejeo
## Viungo vya Nje
*
*Beaming Beeman - Season 2, Episode 10 - Director's blog on the filming of this episode.
Angela Petrelli

**Angela Petrelli** (jina kabla ya ndoa ni **Shaw**), imechezwa na Cristine Rose, ni jina la kutaja uhusika wa tamthilia ya *Heroes* kupitia televisheni ya NBC. Huyu ni mama wa Nathan na Peter Petrelli. Uhusika huu unatokana na uhusika wa Angela Lansbury - Mrs. Iselin katika filamu ya *The Manchurian Candidate*. 

Katika hali zote mbili, uhusika mkuu huu mwenye ajenda ya siri na matamanio makubwa ya kumfanya awe rais kwa gharama yoyote ile. Ana kipawa cha kuona mustakabali na yale yote yaliyopita kwa kutumia ndoto tu, na pia ana uwezo wa kuingia na kurubuni ndoto za watu wengine. Hili halikujulikana hadi kipindi hiki kilipofika katika msimu wa tatu. Angela alicheza kama adui mkubwa katika mfululizo huu.
## Marejeo
The Line (Heroes)

"**The Line**" ni sehemu ya sita ya msimu wa pili wa tamthilia ya ubunifu wa kisayansi inayorushwa hewani na TV ya NBC - *Heroes*. Ilianza kurushwa hewani kwa mara ya kwanza mnamo tar. 29 Oktoba, 2007 huko nchini Marekani.

## Hadithi
Peter anaamua kufuatilia ule mchoro na tiketi hadi mjini Montreal, na Caitlin ana-ng'ang'ania waende wote na Peter kwa minajili ya kutaka kulipiza kisasi cha kifo cha kaka yake, Ricky.

Claire anajaribu kujiunga na kikosi cha ukuu-wa-ushabiki, ambapo alibwagwa kwa makusudi na Debbie, licha ya kuwa mgombea bora. West anamshawishi Claire kumdhalilisha Debbie hivyo basi ataweza kutumia ukuu wa ushabiki kama kificho cha mahusiano yao.

Debbie anapiga vinywaji na washabiki wenzake huku Claire akija na kumuomba waongee kidogo faragha. Baada ya Debbie kukataa kwa mara ya pili kumruhusu Claire kujiunga na kikosi, West anatokea akiwa anatembea na ski huku akificha uso wake na kumchukua Claire, kambwaga chini na kujifanya kamuua. Debbie kala kona huku West akimkimbiza.

## Marejeo
## Viungo vya Nje
*
*Beaming Beeman - Season 2, Episode 6 - Director's blog on the filming of this episode.
Siku ya watenzi wote

**Siku ya watenzi wote** ni kitabu kilichoandikwa na Shaaban bin Robert. Kimeandikwa mwaka wa 1961 muda mfupi kabla ya uhuru wa nchi ya Tanzania tu, na kinahusu mambo ya kimapinduzi.

Jamii:Fasihi ya Kiswahili
Lemuri-panya

**Lemuri-panya** (kutoka Kiingereza: mouse lemur) ni spishi za lemuri wa jenasi *Microcebus* katika familia Cheirogaleidae. Kama lemuri wote wanatokea Madagaska tu. Urefu wa jumla wa kichwa, mwili na mkia ya lemuri-panya ni chini ya sm 27, kwa hivyo wao ni wadogo kuliko primates wote. Hukiakia usiku na hula arthropodi, vertebrati wadogo, vinyaa vya wadudu, ambo la miti, matunda, maua na mbochi, na majani na matumba pia kufuatana na majira.

## Spishi
* *Microcebus arnholdi*, Lemuri-panya wa Arnhold (Arnhold's mouse lemur)
* *Microcebus berthae*, Lemuri-panya wa Bibi Berthe (Madame Berthe's mouse lemur)
* *Microcebus bongolavensis*, Lemuri-panya wa Bongolava (Bongolava mouse lemur)
* *Microcebus boraha*, Lemuri-panya wa Boraha (Boraha mouse lemur)
* *Microcebus danfossi*, Lemuri-panya wa Danfoss Danfoss's mouse lemur)
* *Microcebus ganzhorni*, Lemuri-panya wa Ganzhorn (Ganzhorn's mouse lemur)
* *Microcebus gerpi*, Lemuri-panya wa Gerp (Gerp's mouse lemur)
* *Microcebus griseorufus*, Lemuri-panya Mwekundu (Reddish-gray mouse lemur)
* *Microcebus jollyae*, Lemuri-panya wa Jolly (Jolly's mouse lemur)
* *Microcebus lehilahytsara*, Lemuri-panya wa Goodman (Goodman's mouse lemur)
* *Microcebus macarthurii*, Lemuri-panya wa MacArthur (MacArthur's mouse lemur)
* *Microcebus mamiratra*, Lemuri-panya wa Claire (Claire's mouse lemur)
* *Microcebus manitatra*, Lemuri-panya wa Manitatra (Microcebus manitatra)
* *Microcebus margotmarshae*, Lemuri-panya wa Margot Marsh (Margot Marsh's mouse lemur)
* *Microcebus marohita*, Lemuri-panya wa Marohita (Marohita mouse lemur)
* *Microcebus mittermeieri*, Lemuri-panya wa Mittermeier (Mittermeier's mouse lemur)
* *Microcebus murinus*, Lemuri-panya Kijivu (Grey mouse lemur)
* *Microcebus myoxinus*, Lemuri-panya Mdogo (Pygmy mouse lemur)
* *Microcebus ravelobensis*, Lemuri-panya Hudhurungi (Golden-brown mouse lemur)
* *Microcebus rufus*, Lemuri-panya Kahawia (Brown mouse lemur)
* *Microcebus sambiranensis*, Lemuri-panya wa Sambirano (Sambirano mouse lemur)
* *Microcebus simmonsi*, Lemuri-panya wa Simmons Simmons's mouse lemur)
* *Microcebus tanosi*, Lemuri-panya wa Anosy (Anosy mouse lemur)
* *Microcebus tavaratra*, Lemuri-panya Mwekundu Kaskazi (Northern rufous mouse lemur)

## Picha

Madame Berthe's Mouse Lemur.jpg|Lemuri-panya wa Bibi Berthe
Microcebus gerpi 001.jpg|Lemuri-panya wa Gerp
Microcebus griseorufus.jpg|Lemuri-panya mwekundu
Zwergmausmaki--w.jpg|Lemuri-panya mdogo
Mouse Lemur in Anjajavy.jpg|Lemuri-panya hudhurungi
Brown Mouse Lemur, Nosy Mangabe, Madagascar.jpg|Lemuri-panya kahawia

Jamii:Lemuri na jamaa
Jamii:Wanyama wa Afrika
Tuzo ya Sao Paulo ya Fasihi

**Tuzo ya Sao Paulo ya Fasihi** (kwa Kireno: Prêmio São Paulo de Literatura) ni tuzo ya fasihi ya Brazil ambayo hutolewa kwa ajili ya riwaya zilizotungwa kwa lugha ya Kireno na kuchapishwa nchini Brazil. Tuzo hii ilianzishwa mnamo mwaka wa 2008 na Waziri wa Utamaduni wa Jimbo la São Paulo. Ijapokuwa si la kale sana kama jinsi zilivyo tuzo zingine za fasihi huko nchini Brazili kama Prêmio Machado de Assis. 

Tuzo hii ya São Paulo imechupukia haraka zaidi na kupata sifa kubwa mno. Kwa mfano, mwaka wa 2011, kulikuwa na mawasilisho 221 kwa ajili ya ugawaji wa tuzo.

## Washindi
## Marejeo
Sao Paulo ya Fasihi
The Second Coming (Heroes)

"**The Second Coming**" ni jina la kutaja sehemu ya kwanza ya msimu wa tatu wa tamthilia ya ubunifu wa kisayansi inayorushwa hewani na televisheni ya NBC, *Heroes*, na sehemu ya therathini-na-tano kwa hesabu ya sehemu zote. Kipengele hiki kilitungwa na mwanzilishi na mtayarishaji mkuu wa mfululizo huu Tim Kring na kuongozwa na matayarishaji mtendaji Allan Arkush. Ilianza kurushwa kwa mara ya kwanza mnamo tar. 22 Septemba, 2008, ukiwa kama ndiyo mwanzo wa mtiririko wa hadithi ya "Villains".

## Hadithi
Kipengele hiki kinaanza na miaka minne ya baadaye. Peter, mwenye kovu katika sura yake, anakimbizwa na kisha kuingia katika jumba la ndege. Claire anajaribu kumpiga risasi, lakini Peter anasimamisha wakati na kutorokea katika siku ya sasa, akichukua silaha ya Claire na yeye.

Katika mkutano wa Nathan na vyombo vya habari, Peter-Mustakabali anampiga risasi Nathan, kama jinsi ilivyoonekana kwenye "Powerless". Peter-Mustakabali baadaye anamkimbiza Nathan hospitalini, ambapo Nathan anakufa. Muda mfupi baadaye, Nathan anaamka, inapelekea amini ya kwamba Mungu amempa fursa nyingine katika maisha. 

Nathan baadayea anatembelewa na Mr. Linderman, inampelekea kuamini ya kwamba Linderman ilikuwa sababu ya yeye kupona. Gavana wa New York anamwangalia Nathan kwenye televisheni, na kutoa habari kwa mwanamke aliye lala nae: Tracy, mwanamke ambaye anafanana kabisa na Niki. Anamwambia mwanamama huyo ya kwamba amepata kile ambacho alikuwa anakitafuta. 
## Marejeo
## Viungo vya Nje
*
*Beaming Beeman - Season 3, Episode 1 - Director's blog on the filming of this episode. 

Second Coming, The
Second Coming, The
Lemuri-mwanzi

**Lemuri-mwanzi** (kutoka Kiingereza: bamboo lemur) ni spishi za lemuri wa jenasi *Hapalemur* na *Prolemur* katika familia Lemuridae. Kama lemuri wote wanatokea Madagaska tu. Wana manyoya kijivu hadi kahawia. Urefu wa mwili ni sm 26-46 na mkia una urefu sawa au mrefu zaidi. Lemuri-mwanzi mkubwa ni sm 40-50 na ana uzito wa kg 2-2.5. Hula machipukizi, majani na gale za miwani hasa, na pengine nyoga, maua na matunda.

## Spishi
* *Hapalemur alaotrensis*, Lemuri-mwanzi wa Alaotra (Lac Alaotra gentle lemur)
* *Hapalemur aureus*, Lemuri-mwanzi Dhahabu (Golden bamboo lemur)
* *Hapalemur gilberti*, Lemuri-mwanzi wa Gilbert (Gilbert's bamboo lemur)
* *Hapalemur griseus*, Lemuri-mwanzi Mdogo Mashariki Eastern lesser bamboo lemur)
* *Hapalemur meridionalis*, Lemuri-mwanzi Mdogo Kusi (Southern lesser bamboo lemur)
* *Hapalemur occidentalis*, Lemuri-mwanzi Mdogo Magharibi (Western lesser bamboo lemur)
* *Prolemur simus*, Lemuri-mwanzi Mkubwa (Greater bamboo lemur)

## Picha

Hapalemur alaotrensis JJLM.JPG|Lemuri-mwanzi wa Alaotra
Hapalemur aureus 2.jpg|Lemuri-mwanzi dhahabu
Eastern lesser bamboo lemur.jpg|Lemuri-mwanzi mdogo mashariki

Jamii:Lemuri na jamaa
Lemuri-ukosi

**Lemuri-ukosi** (kutoka Kiingereza: ruffed lemur) ni spishi za lemuri wa jenasi *Varecia* katika familia Lemuridae. Kama lemuri wote wanatokea Madagaska tu. Jina lao linatoka kwa ukosi wa manyoya kuzunguka shingo yao. Rangi yao ni kahawianyekundu au nyepe na nyeusi. Spishi hizi ni lemuri wakubwa kuliko wote wengine wa familia hii (urefu wa mwili: sm 43-57, na uzito: kg 3-4). Hula matunda na mbochi, na husaidia kutawanya mbegu za miti.

## Spishi 
* *Varecia rubra*, Lemuri-ukosi Mwekundu (Red ruffed lemur)
* *Varecia variegata*, Lemuri-ukosi Mweupe-na-mweusi ( Black-and-white ruffed lemur)

## Picha 

File:Black and White Ruffed Lemur 001.jpg|Lemuri-ukosi mweupe-na-mweusi
File:Red Ruffed Lemur Black and white Ruffed Lemur.jpg|Lemuri-ukosi mweupe-na-mweusi na mwekundu

Jamii:Lemuri na jamaa
Purim

[thumb|right|300px|[Igizo la Purim.]]
**Purim** (פּוּרִים, *Pûrîm*, yaani bahati, kutoka neno *pur*, kuhusiana na Kiakadi *pūru*) ni sherehe ya kila mwaka ya Wayahudi.

Inaadhimishwa katika tarehe 14 ya mwezi wa Kiyahudi wa Adar, au tarehe 15 sehemu fulanifulani. 

Sikukuu hiyo inafanya ukumbusho wa wokovu wa taifa la Israeli lililokabili maangamizi ya kimbari ya halaiki katika dola la Uajemi.

Kadiri ya Kitabu cha Esta, njama hiyo ilishindikana hasa kwa juhudi wa huyo Esta aliyebahatika kuwa malkia wa dola hilo wakati huo.

## Tanbihi 
## Viungo vya nje 
* Aish HaTorah Purim Resources
* Chabad Purim Resources
* Union for Reform Judaism Purim Resources 
* The United Synagogue of Conservative Judaism Purim Resources 

Jamii:Uyahudi
Jamii:Sikukuu
Fransisko Blanco

**Fransisko Blanco** alikuwa padri wa shirika la Ndugu Wadogo Pekupeku kutoka Hispania na mmisionari aliyefia dini Japani (+1597).

Dhuluma dhidi ya Wakatoliki zilipozidi, yeye na wenzake 25 (mapadri na watawa 8 na walei 17) walikamatwa, walitukanwa na kuteswa vikali, na hatimaye wakasulubiwa huko Nagasaki tarehe 5 Februari mwaka 1597, huku wakifurahia neema ya kuuawa namna ileile ya Yesu . 

Anaheshimiwa na Kanisa Katoliki kama mtakatifu mfiadini.

Sikukuu yake na ya wafiadini wenzake huadhimishwa kila mwaka tarehe 6 Februari.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* Masomo ya Breviari - Sikukuu za Bwana, za Bikira Maria na za Watakatifu - Ndanda Mission Press 1978, uk 54-57
* Sala ya Kanisa ya Ki-fransisko - Benedictine Publications Ndanda - Peramiho, 1996, uk 36-40
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 47
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 426-428

Jamii:Waliofariki 1597
Jamii:Wafransisko
Jamii:Mapadri
Jamii:Wamisionari
Jamii:Wafiadini Wakristo
Jamii:Watakatifu wa Hispania
Jamii:Watakatifu wa Japani
Yohane Yosefu wa Msalaba

**Yohane Yosefu wa Msalaba** (Ischia, 15 Agosti 1654 - Napoli, 5 Machi 1734) alikuwa padri wa shirika la Ndugu Wadogo Pekupeku kutoka Italia aliyependa sana ufukara hata akavaa kanzu ileile miaka 64 akaitwa "padri virakamia".

Akifuata nyayo za Petro wa Alcantara, alirekebisha konventi nyingi za Wafransisko wa mkoa wake.

Anaheshimiwa na Kanisa Katoliki kama mtakatifu. Kwanza alitangazwa mwenye heri mwaka 1789, halafu mtakatifu mwaka 1839 na Papa Gregori XVI. 

Sikukuu yake huadhimishwa tarehe ya kifo chake. 

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 81-82
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 66-67

## Viungo vya nje
* *San Giovan Giuseppe della Croce*
* *The Franciscan Book of Saints*, ed. by Marion Habig, OFM
* *Lives of the Saints for Every Day of the Year*, edited by Rev. Hugo Hoever, S.O. Cist., Ph.D. 

Jamii:Waliozaliwa 1654
Jamii:Waliofariki 1734
Jamii:Wafransisko
Jamii:Mapadri
Jamii:Watakatifu wa Italia
Yohane Wall

[thumb|[Dirisha la kioo cha rangi likimuonyesha Mt. Yohane Wall akiadhimisha Misa kwa siri katika chumba cha ukumbi wa Harvington.]]
[thumb|[Ukumbi wa Harvington, alipoishi muda mrefu kwa kufichama.]]
**John Wall, O.F.M.** (Preston, 1620 - Worcester 22 Agosti 1679) alikuwa padri wa shirika la Ndugu Wadogo Warekoleti aliyefia imani sahihi ya Kikatoliki huko Uingereza.

Kisha kutekeleza uchungaji kwa siri kwa zaidi ya miaka 20, aliuawa kwa kunyongwa na kuchanwa utumbo baada ya kukamatwa wakati wa kuadhimisha Misa kutokana na dhuluma ya mfalme Charles II.

Anaheshimiwa na Kanisa Katoliki kama mtakatifu mfiadini. Kwanza alitangazwa mwenye heri na Papa Pius XI mwaka 1929, halafu mtakatifu na Papa Paulo VI tarehe 25 Oktoba 1970.

Sikukuu yake huadhimishwa tarehe ya kifodini chake.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa 1620
Jamii:Waliofariki 1679
Jamii:Wafransisko
Jamii:Mapadri
Jamii:Wafiadini Wakatoliki
Jamii:Watakatifu wa Uingereza
Salvatore wa Horta

, Mexico.]]
**Salvatore wa Horta** ni jina la kitawa la **Salvador Pladevall i Bien** (Santa Coloma de Farners, Girona, Hispania, Desemba 1520 - Cagliari, Italia, 1567), bradha wa shirika la Ndugu Wadogo Wareformati anayejulikana kwa kufanya miujiza mingi ajabu (inasemekana milioni moja) kisha kujitoa kwa Kristo kama chombo kinyenyekevu kwa usalama wa roho na miili ya wengi .

Anaheshimiwa na Kanisa Katoliki kama mtakatifu.

Sikukuu yake huadhimishwa tarehe 18 Machi.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa 1520
Jamii:Waliofariki 1567
Jamii:Wafransisko
Jamii:Watakatifu wa Hispania
Nikola Pieck

**Nikola Pieck** (29 Agosti 1534 - 9 Julai 1572) alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum. 

Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.

Sikukuu yake na ya wenzake huadhimishwa tarehe ya kifodini chao, 9 Julai.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo ya Kiswahili
* Sala ya Kanisa ya Ki-fransisko - Benedictine Publications Ndanda - Peramiho, 1996, uk. 176-180
* John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 236-237 
* Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 487-490

Jamii:Waliozaliwa 1534
Jamii:Waliofariki 1572
Jamii:Wafransisko
Jamii:Mapadri
Jamii:Wafiadini Wakatoliki
Jamii:Watakatifu wa Uholanzi
Lemuri-spoti

**Lemuri-spoti** (kutoka Kiingereza: sportive lemur) ni spishi za lemuri wa jenasi *Lepilemur*, jenasi pekee ya familia Lepilemuridae. Kama lemuri wote wanatokea Madagaska tu. Lemuri hawa ni wakubwa kiasi na wana manyoya kahawiakijivu kuelekea mekundu mgongoni na meupenjano chini. Urefu wa mwili wao ni sm 30-35 na mkia una urefu sawa. Uzito wao ni hadi g 900. Wana safu ya seli kama kioo (tapetum lucidum) mbele ya retina inayoakisi mwanga, kwa hivyo macho yao yana mng'ao (eyeshine). Hula majani hasa.

## Spishi
* *Lepilemur aeeclis*, Lemuri-spoti wa AEECL (AEECL's sportive lemur)
* *Lepilemur ahmansonorum*, Lemuri-spoti wa Ahmanson (Ahmanson's sportive lemur)
* *Lepilemur ankaranensis*, Lemuri-spoti wa Ankarana (Ankarana sportive lemur)
* *Lepilemur betsileo*, Lemuri-spoti wa Betsileo (Betsileo sportive lemur)
* *Lepilemur dorsalis*, Lemuri-spoti Mgongo-kijivu (Grey-backed sportive lemur)
* *Lepilemur edwardsi*, Lemuri-spoti wa Milne-Edwards (Milne-Edwards's sportive lemur)
* *Lepilemur fleuretae*, Lemuri-spoti wa Fleurete (Fleurete's sportive lemur)
* *Lepilemur grewcockorum*, Lemuri-spoti wa Grewcock (Grewcock's sportive lemur)
* *Lepilemur hollandorum*, Lemuri-spoti wa Holland (Holland's sportive lemur)
* *Lepilemur hubbardorum*, Lemuri-spoti wa Hubbard (Hubbard's sportive lemur)
* *Lepilemur jamesorum*, Lemuri-spoti wa James (James's sportive lemur)
* *Lepilemur leucopus*, Lemuri-spoti Miguu-myeupe (White-footed sportive lemur)
* *Lepilemur microdon*, Lemuri-spoti Meno-madogo (Small-toothed sportive lemur)
* *Lepilemur milanoii*, Lemuri-spoti wa Daraina (Daraina sportive lemur)
* *Lepilemur mittermeieri*, Lemuri-spoti wa Mittermeier (Mittermeier's sportive lemur)
* *Lepilemur mustelinus*, Lemuri-spoti Chororo (Weasel sportive lemur)
* *Lepilemur otto*, Lemuri-spoti wa Otto (Otto's sportive lemur
* *Lepilemur petteri*, Lemuri-spoti wa Petter (Petter's sportive lemur)
* *Lepilemur randrianasoloi*, Lemuri-spoti wa Randrianasolo (Randrianasolo's sportive lemur)
* *Lepilemur ruficaudatus*, Lemuri-spoti Mkia-mwekundu (Red-tailed sportive lemur)
* *Lepilemur sahamalazensis*, Lemuri-spoti wa Sahamalaza (Sahamalaza sportive lemur)
* *Lepilemur scottorum*, Lemuri-spoti wa Scott (Scott's sportive lemur)
* *Lepilemur seali*, Lemuri-spoti wa Seal (Seal's sportive lemur)
* *Lepilemur septentrionalis*, Lemuri-spoti kaskazi (Northern sportive lemur)
* *Lepilemur tymerlachsonorum*, Lemuri-spoti wa Hawk (Hawk's sportive lemur)
* *Lepilemur wrightae*, Lemuri-spoti wa Wright (Wright's sportive lemur)

## Picha

Lepilemur aeeclis c.PNG|Lemuri-spoti wa AEECL
Lepilemur ankaranensis1.jpg|Lemuri-spoti wa Ankarana
Lepilemur dorsalis.jpg|Lemuri-spoti mgongo-kijivu
Lepilemur edwardsi.jpg|Lemuri-spoti wa Milne-Edwards
Lepilemur hubbardorum.jpg|Lemuri-spoti wa Hubbard
White-footed Sportive Lemur (Lepilemur leucopus) (9598840071).jpg|Lemuri-spoti miguu-myeupe
Lepilemur microdon 001a.jpg|Lemuri-spoti meno-madogo
Redtailed sportive lemur.jpg|Lemuri-spoti mkia-mwekundu
Lepilemur sahamalazensis c.png|Lemuri-spoti wa Sahamalaza
Lepilemur tymerlachsoni Lokobe 445.jpg|Lemuri-spoti wa Hawk

Jamii:Lemuri na jamaa
Jamii:Wanyama wa Afrika
Kulala kwa Mama wa Mungu

ya fumbo hilo iliyochorwa na msanii wa Novgorod, Urusi.]]
**Kulala kwa Mama wa Mungu** ni sikukuu ya Kanisa ambayo ni maarufu katika Ukristo wa mashariki, yaani Waorthodoksi, Waorthodoksi wa Mashariki na Makanisa Katoliki ya Mashariki vilevile.

Inaadhimishwa kila mwaka tarehe 15 Agosti baada ya wiki mbili za mfungo.

Inalingana na sherehe ya Maria kupalizwa mbinguni inayofanywa na Kanisa la magharibi siku hiyohiyo.

Neno "kulala" linachukuliwa kwa maana ya "kufa" kabla ya "kufufuliwa" na "kuchukuliwa mbinguni" kwa mwili wake.

## Marejeo
*

## Viungo vya nje
*Full liturgical and hymnographic texts and readings for the Feast of the Dormition of the Theotokos (in English) 
*Service of the Burial / Lamentations of the Theotokos, forming part of the Feast of the Dormition (in English) 
*The Dormition of our Most Holy Lady the Mother of God and Ever-Virgin Mary Orthodox icon and synaxarion
*Icons of the Feast of Dormition 
*Icons of the Dormition
*Dormition article on *Orthodox Wiki*
*Epitaphios of the Theotokos  Russia
*Celebrating Dormition in the Holy Land Jerusalem
*Translation of the Dormition Icon of the Mother of God from Constantinople to the Kiev Caves, Far Caves (Feast celebrated May 3)

Jamii:Bikira Maria
Jamii:Sikukuu za Ukristo
Jamii:Waorthodoksi